aCord-cadru de PRESTARE SERVICII

-proiect-

nr.\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_\_\_\_

În temeiul prevederilor Legii nr.98/2016 privind achizițiile publice, cu modificările și completările ulterioare, s-a încheiat prezentul acord cadru de prestare servicii, între:

# Părțile acordului-cadru

## MINISTERUL FINANŢELOR, cu sediul în București, Bdul. Libertății nr.16, sector 5, telefon 021.226.11.12, cod fiscal 4221306, cont RO20TREZ23A510103200602X deschis la Activitatea de Trezorerie și Contabilitate Publică a Municipiului București, reprezentat prin doamna Petronel MUNTEANU – Secretar general adjunct, pentru Ordonator principal de credite, în calitate de **promitent**-**beneficiar**, pe de o parte

şi

## SC …………………. SRL, cu sediul în ……………, str. ……………, nr. …, sector …, telefon ....................., număr de înmatriculare la Registrul Comerțului ............................, cod fiscal ....................., cont ..............................................................................., deschis la Trezoreria......................., reprezentată prin ...................................., în calitate de **promitent- prestator**, pe de altă parte.

1.3 SC …………………. SRL, cu sediul în ……………, str. ……………, nr. …, sector …, telefon ....................., număr de înmatriculare la Registrul Comerțului ............................, cod fiscal ....................., cont ..............................................................................., deschis la Trezoreria......................., reprezentată prin ...................................., în calitate de promitent- prestator, pe de altă parte.

1.4 SC …………………. SRL, cu sediul în ……………, str. ……………, nr. …, sector …, telefon ....................., număr de înmatriculare la Registrul Comerțului ............................, cod fiscal ....................., cont ..............................................................................., deschis la Trezoreria......................., reprezentată prin ...................................., în calitate de promitent- prestator, pe de altă parte.

# Definiţii

În prezentul acord-cadru următorii termeni vor fi interpretaţi astfel:

1. **acord-cadru** - prezentul acord-cadru şi toate anexele sale;
2. **conflictul de interese -** orice situație definită ca atare în legislația națională și comunitară.
3. **forţa majoră** - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
4. **promitent - beneficiar şi promitent - prestator** - părţile contractante, aşa cum sunt acestea numite în prezentul acord-cadru;
5. **preţul acordului cadru** - preţul plătibil promitentului-prestator de către promitentul-beneficiar, în baza comenzii ferme, pentru îndeplinirea integrală şi corespunzătoare a tuturor obligaţiilor asumate prin acordul-cadru;
6. **servicii** *–* activităţi a căror prestare face obiectul acordului-cadru;
7. **tariful de serviciu (TS)**– valoarea maximă a comisionului pentru prestaţiile de servicii (rezervare şi emitere de bilete de avion), pe care promitentul prestator îl va putea percepe pe întreaga durată a acordului-cadru. În scopul respectării principiului transparenţei şi tratamentului egal al tuturor ofertanţilor, cuantumul tarifului de serviciu (TS) este menit să acopere cheltuielile pe care promitentul prestator le-au efectuat cu prilejul prestării serviciilor în cauză. Astfel, tariful de serviciu trebuie să fie apt a susţine prin sine însuşi, din punct de vedere economic, activitatea agenţilor economici, legată de executarea acordului-cadru şi a comenzilor ferme;
8. **preţul biletului de avion** *-* toate costurile pe care promitentul beneficiar urmează a le plăti, inclusiv preţul efectiv de achiziţie a biletului plătit către compania aeriană, taxele de zbor aferente şi Tariful de serviciu (TS) perceput de către promitentul prestator. Nu intră în calculul acestui preţ eventualele taxe de anulare sau modificare a biletului;
9. **taxele de anulare/modificare** – eventualele taxe pe care promitentul beneficiar le suportă ca urmare a modificării sau anulării unui bilet de avion emis de către promitentul prestator, conform caietului de sarcini;
10. **oferta subsecventă** – oferta transmisă de promitentul-prestator, semnatar al acordului-cadru, în vederea atribuirii contractului subsecvent reprezentat de comanda fermă;
11. **contract subsecvent** – comanda fermă transmisă promitentul-prestator desemnat câștigător în urma reofertării;

# Interpretare

## În prezentul acord-cadru, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

## Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

# Scopul acordului-cadru

## Scopul acordului-cadru îl reprezintă stabilirea condiţiilor esenţiale care vor guverna contractele subsecvente de prestare servicii, reprezenatate de comandă fermă ce urmează a fi atribuite pe durata derulării prezentului acord-cadru.

## Promitenţii-prestatori se obligă ca, prin contractele subsecvente reprezenatate de comandă fermă care le vor fi atribuite, să presteze **servicii de transport aerian intern şi international de pasageri**, prin servicii prestate de către agenţi autorizaţi în vederea achiziţionării de către promitentul-beneficiar a biletelor de avion pentru zboruri interne şi/sau internaţionale, în funcţie de necesităţile concrete ale promitentului-beneficiar, cuprinse în caietul de sarcini sau în invitaţiile de participare la reofertare.

## Toate biletele de avion menţionate în aceeaşi invitaţie de participare la reofertare vor face obiectul unui singur contract subsecvent, reprezenatat de comanda fermă încheiat de promitentul-beneficiar, urmând ca oferta câştigătoare să se stabilească prin aplicarea criteriului de atribuire a celui mai mic preţ total pentru toate biletele solicitate (rezultat din însumarea preţurilor pentru fiecare dintre biletele menţionate în aceeaşi invitaţie).

# Prețul unitar, valoarea maximă a acordului-cadru și modalități de plată

## Valoarea maximă previzionată pentru îndeplinirea acordului-cadru, respectiv prețul pentru prestarea serviciilor de servicii de transport aerian intern şi international de pasageri , plătibil promitenților-prestatori de către promitentul-beneficiar este de **……….. lei**, din care TVA **……….. lei**, care corespunde unui **număr maxim de 397 bilete.**

## Plata se va efectua în lei, în contul promitentului-prestator, în baza facturii fiscale emise în sistemul Ro-eFactura, potrivit prevederilor OUG nr. 120/2021, aprobată cu modificări prin Legea nr. 139/2022, pe baza facturii emise de promitentului-prestator la cursul BNR valabil pentru ziua emiterii biletului, semnat de reprezentanții promitentului-beneficiar.

5.3 Preţul tarifului de serviciu este cel inclus de promitenţii-prestatori în propunerile financiare, după cum urmează:

a)..........

b)..........

c)..........

5.4 Plata serviciilor prestate se efectuează în lei, pe baza facturii emise de promitentul-prestator la cursul BNR valabil pentru ziua emiterii biletului.

# Valabilitatea acordului-cadru și termenul de execuție a obligațiilor

## Valabilitatea prezentului acord-cadru începe de la data 01.01.2025 și se termină la

## la epuizarea convențională sau legală a oricărui efect pe care îl produce.

6.2 Perioada în care se pot încheia contracte subsecvente, reprezenatate de comanda fermă pentru prestarea serviciilor, de transport aerian intern şi internaţional de pasageri este de 6 luni de la data 01.01.2025, sau până la semnarea acordul cadru încheiat ca urmare a finalizării procedurii de licitație deschisă.

# Documentele acordului-cadru

## Documentele acordului-cadru sunt:

1. Caietul de sarcini și răspunsurile la clarificări – Anexa nr. 1, dacă este cazul;

 b) Propunerea tehnică și clarificările primite și răspunsurile clarificări – Anexa nr. 2, dacă este cazul;

 c) Propunerea financiară și eventualele clarificări – Anexa nr. 3, dacă este cazul;

 d) Comenzile ferme emise după etapa de reofertare pentru achiziția biletelor.

## În cazul apariţiei de neconcordanțe între propunerea tehnică și Caietul de sarcini, primează prevederile din Caietul de sarcini.

## (1) Promitentul-beneficiar și promitentul-prestator au obligația să își constituie propriul set de documente ale acordului-cadru, așa cum sunt acestea prevăzute la art.7.1.

(2) Documentele acordului-cadru prevăzute la art.7.1 lit.a) sunt cele publicate de promitentul-beneficiar, iar documentele acordului-cadru prevăzute la art.7.1 lit.b) și lit.c) sunt cele transmise de promitentul-prestator, pe e-mail, în cadrul modalității de atribuire pentru care a fost publicată Scrisoarea de intenție nr.\_\_\_\_\_\_\_\_\_\_\_\_\_\_\_\_.

# Obligaţiile promitentului - prestator

## Promitentul-prestator are obligația de a presta serviciile prevăzute în prezentul acord-cadru cu profesionalismul și promptitudinea cuvenite angajamentului asumat și în conformitate cu prevederile specificațiilor tehnice și cu propunerea tehnică, constituite ca anexe la prezentul acord-cadru.

## Promitentul-prestator are obligația de a presta serviciile, de a asigura resursele umane, materiale, instalațiile, echipamentele și orice alte asemenea necesare pentru îndeplinirea acordului-cadru şi a contractelor-subsecvente reprezenatate de comandă fermă .

## 8.3 Promitentul-prestator se obligă să răspundă invitaţiilor la reofertare şi să presteze serviciile astfel cum au fost prevăzute în caietul de sarcini şi în acordul-cadru, ori de câte ori promitentul-beneficiar solicită acest lucru.

## Promitentul-prestator se obligă să despăgubească promitentul-beneficiar, în limita prejudiciului creat, împotriva oricăror:

* + 1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legatură cu serviciile achiziţionate,
		2. daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către promitentul – beneficiar,
		3. acte emise de organele competente prin care se stabilește ca neeligibilă plata efectuată pentru executarea prezentului acord-cadru ca urmare a constatării unor cazuri de corupție, fraudă sau conflict de interese în care s-a aflat promitentul-prestatorul sau ca urmare a culpei exclusive a acestuia.

## Promitentul-prestator este pe deplin responsabil pentru calitatea serviciilor prestate.

## Promitentul-prestator se obligă să emită factura pentru serviciile prestate.Totodată, este răspunzător atât de siguranţa tuturor operaţiunilor şi metodelor utilizate, cât şi de calificarea personalului folosit pe toată durata acordului-cadru.

## Promitentul-prestator se obligă să respecte prevederile art.5K din Regulamentul (UE) 2022/576 al Consiliului din 8 aprilie 2022 de modificare a Regulamentului (UE) nr. 833/2014 privind măsuri restrictive având în vedere acțiunile Rusiei de destabilizare a situației în Ucraina.

## Promitentul-prestator se obligă să actualizaze, în mod regulat până la încetarea valabilității prezentului acord-cadru, datele și informațiile privind beneficiarii reali ai fondurilor alocate prin prezentul acord-cadru în conformitate cu prevederile Directivei (UE) 2015/849 a Parlamentului European și a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei și a Legii nr. 129 / 2019 pentru prevenirea și combaterea spălării banilor și finanțării terorismului, precum și pentru modificarea și completarea unor acte normative.

# Obligaţiile promitentului - beneficiar

## Promitentul-beneficiar se obligă să plătească preţul convenit, în conformitate cu prevederile „art. 6 alin.(1) lit.a) din Legea nr. 72/2013” privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante.

## Promitentul-beneficiar are obligația de a nu încheia cu alți promitenți prestatori, pe durata acordului-cadru, un contract reprezentat de comanda fermă având ca obiect achiziționarea serviciilor care fac obiectul prezentului acord-cadru, cu excepția situației în care promitenții prestatori semnatari al acordului-cadru, nu mai au capacitatea de a răspunde solicitărilor promitentului-beneficiar.

## Promitentul-beneficiar se obligă să atribuie contractul subsecvent reprezentat de comanda fermă prezentului acord-cadru, ori de câte ori intenționează să achiziționeze serviciile care fac obiectul prezentului acord-cadru, cu respectarea condițiilor esențiale stabilite la încheierea acestuia.

## Promitentul-beneficiar se obligă să asigure accesul reprezentanţilor promitentului-prestator în sediul său, în vederea prestării serviciilor.

# Caracterul confidenţial al acordului - cadru

## Fără a aduce atingere derulării şi execuţiei prezentului acord-cadru, promitentul-beneficiar are obligaţia de a asigura garantarea protejării acelor informaţii pe care promitentul-prestator le precizează ca fiind confidenţiale, în măsura în care, în mod obiectiv, dezvăluirea acestor informaţii ar prejudicia interesele legitime ale acestuia, în special în ceea ce priveste secretul comercial și proprietatea intelectuală.

## Promitenții-prestatori vor trata toate documentele și informațiile care îi sunt puse la dispoziție referitoare la acordul-cadru ca având caracter personal și confidențial, cu excepția celor care, făcând parte din dosarul achiziției publice, așa cum acesta este definit în Legea nr. 98/2016 privind achizițiile publice, cu modificările și completările ulterioare, au caracter de informație publică. Promitentul-prestator nu va publica sau divulga nicio informație cu privire la acordul-cadru fără acordul scris, prealabil, al promitentului-prestator.

## Promitenții- prestatori vor asigura confidențialitatea informaţiilor și protecția datelor cu caracter personal la care are acces şi se va asigura că, atât pe perioada de derulare a acordului-cadru, cât şi după încetarea acestuia, informaţiile sau documentele la care a avut acces nu vor fi utilizate în alt scop decât pentru îndeplinirea obligaţiilor contractuale.

## Promitenții-prestatori au obligația de a instrui personalul folosit în scopul îndeplinirii acordului-cadru pentru ca acesta să asigure păstrarea confidențialității informațiilor și securitatea documentelor, datelor și bunurilor cu care intră în contact în timpul executării acordului-cadru.

# Conflictul de interese

## Părțile se obligă să respecte prevederile art. 61 alin. (1) din Regulamentul (UE, Euratom) 2018/1046 al Parlamentului European și al Consiliului din 18 iulie 2018 și legislația națională în vigoare cu privire la conflictul de interese.

## Părțile se obligă să instruiască atât personalul cu funcție de conducere, cât și salariații implicați în derularea prezentului acord-cadru cu privire la conflictul de interese și măsurile necesare pentru a preveni ori stopa orice situație care ar putea genera un conflict de interese.

##  Părțile se obligă să întreprindă toate diligențele necesare pentru a evita orice conflict de interese și să se informeze reciproc, în termen de maxim 5(cinci) zile lucrătoare de la luarea la cunoștință, în legătură cu orice situație care dă sau este posibil să dea naștere unui astfel de conflict.

## Părțile vor lua toate măsurile necesare pentru a preveni ori stopa orice situație care ar putea compromite executarea obiectivă și imparțială a acordului-cadru. Măsurile adoptate nu vor genera vreo compensație din partea părților.

## Promitentul-beneficiar își rezervă dreptul de a verifica dacă măsurile luate de promitentul-prestator conform art.11.4 sunt corespunzătoare și poate solicita măsuri suplimentare dacă este necesar.

## În cazul în care promitentul-prestator nu poate înlătura situația de conflict de interese, promitentul-beneficiar, fără afectarea dreptului acesteia de a obține repararea prejudiciului ce i-a fost cauzat ca urmare a situației de conflict de interese, va putea decide încetarea de plin drept și cu efect imediat a acordului-cadru, în condițiile prevăzute în prezentul acord-cadru.

## Pentru a evita chiar și aparența unor conflicte de interese, membrilor personalului promitentului-beneficiar nu li se permite să accepte niciun avantaj oferit de promitentul-prestator direct sau prin intermediari. Este o restricție care se aplică tuturor beneficiilor, indiferent de natura acestora, inclusiv cadouri și ospitalitate.

## Promitentul-prestator cu care promitentul-beneficiar a încheiat acordul-cadru nu are dreptul de a angaja sau încheia orice alte înțelegeri privind prestarea de servicii, direct ori indirect, în scopul îndeplinirii acordului-cadru, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai promitentului-beneficiar implicat în procedura de atribuire a încetat relațiile contractuale ulterior atribuirii acordului-cadru, pe parcursul unei perioade de cel puțin 12 luni de la încheierea acestuia, sub sancțiunea rezoluțiunii ori rezilierii de drept a contractului reprezenatat de comanda fermă respectiv.

# Sancţiuni pentru neîndeplinirea culpabilă a obligaţiilor

## 12.1 În cazul în care promitentul prestator, din vina sa exclusivă, nu își îndeplinește la termen obligațiile asumate prin contractul subsecvent reprezenatat de comanda fermă sau le îndeplinește necorespunzător, începând cu ziua următoare promitentul beneficiar are dreptul de a emite o notificare însoțită de factură pentru valoarea dobânzii legale penalizatoare prevăzută la art. 3 alin. (21) din Ordonanța Guvernului nr. 13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar- fiscale în domeniul bancar, aprobată prin Legea nr. 43/2012, cu modificările și completările ulterioare, calculată la valoarea cu TVA a obligației neîndeplinite. În acest sens, în termen de 10 zile de la constatare, promitentul-beneficiar va notifica promitentul-prestator cu privire la obligațiile neîndeplinite sau îndeplinite necorespunzător și îi va aduce la cunoștință acestuia data de la care încep să curgă penalitățile și modalitatea de calcul a acestora. Dobânda se aplică la valoarea obligației neîndeplinite pentru fiecare zi de întârziere, dar nu mai mult de valoarea contractului reprezenatat de comanda fermă. Penalizățile se calculează la valoarea cu TVA a obligației neîndeplinite

## 12.2 În cazul în care promitentul-beneficiar, din vina sa exclusivă, nu îşi onorează obligaţiile în termenul prevăzut la art. 9.1, promitentul-prestator are dreptul de a solicita plata dobânzii legale penalizatoare, aplicată la valoarea plăţii neefectuate, în conformitate cu prevederile art.4 din Legea nr. 72/2013 privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante.

## 12.3 Nerespectarea obligaţiilor asumate prin prezentul acord-cadru de către una dintre părţi, în mod culpabil, dă dreptul părţii lezate de a cere reziliere acordului-cadru şi de a pretinde plata de daune-interese.

## 12.4 În cazul în care promitentul-prestator semnatar al prezentului acord-cadru căruia promitentul-beneficiar îi transmite o invitație de participare la reofertare, nu mai are capacitatea de a răspunde solicitării sau nu răspunde la aceasta de 2 ori consecutiv , din propria culpă, prezentul acord-cadru se consideră reziliat de plin drept, fără a fi necesară intervenția instanței de judecată, de data limită stabilită de către promitentul-beneficiar pentru primirea răspunsului la solicitarea transmisă.

# Subcontractanţi, dacă este cazul

## Promitentul-prestator este pe deplin răspunzător faţă de promitentul-beneficiar de modul în care el sau subcontractanţii săi îndeplinesc acordul-cadru.

## Contractele reprezenatate de comanda fermă încheiate de promitentul-prestator cu subcontractanții nominalizați trebuie să respecte aceleași condiții în care promitentul-prestator a semnat acordul-cadru cu beneficiarul.

## Promitentul-beneficiar va efectua plăți corespunzătoare părții/părților din acordul-cadru îndeplinite de către subcontractanții nominalizați pentru serviciile prestate promitentului-beneficiar potrivit contractului reprezentat de comanda fermă dintre promitentul-prestator și sub-contractant, dacă subcontractanții propuși și-au exprimat opțiunea în acest sens în contractele de subcontractare încheiate cu promitentul-prestator.

## Promitentul-prestator poate înlocui oricare subcontractant în condiţiile art.151 şi următoarele din Normele metodologice de aplicare a prevederilor referitoare la atribuirea contractului de achiziţie publică/acordurilor-cadru din Legea nr.98/2016 privind achiziţiile publice, aprobate prin HG nr.395/2016, cu modificările şi completările ulterioare. Schimbarea subcontractantului nu va modifica preţul acordului-cadru şi nu se va efectua decât după notificarea promitentului-beneficiar şi primirea aprobării din partea acestuia.

##  (1) Promitentul-beneficiar îşi va transmite acordul privind schimbarea subcontractantului în termen de 10 zile de la data primirii notificării prevăzută la art. 13.4

## (2) Promitentului-beneficiar va comunica promitentului-prestator motivele care au stat la baza deciziei sale în cazul respingerii aprobării.

# Încetarea acordului-cadru

## Prezentul acord-cadru încetează de drept prin ajungere la termen sau la momentul la care toate obligațiile stabilite în sarcina părților au fost executate.

## Promitentul-beneficiar își rezervă dreptul de a cere rezoluțiunea/rezilia acordul-cadru, fără însă a fi afectat dreptul părților de a pretinde plata unor daune sau alte prejudicii, dacă:

## promitentul-prestator nu se conformează, în perioada de timp, conform notificării emise de către promitentul-beneficiar, prin care i se solicită remedierea neconformității sau executarea obligațiilor care decurg din prezentul acord-cadru;

## promitentul - prestator subcontractează părți din acordul-cadru fără a avea acordul scris al promitentului-beneficiar;

## promitentul-prestator cesionează drepturile și obligațiile sale fără acordul scris al promitentului-beneficiar;

## are loc orice modificare organizațională care implică o schimbare cu privire la personalitatea juridică, natura sau controlul promitentului-prestator, cu excepția situației în care asemenea modificări sunt realizate prin act adițional la prezentul acord-cadru, cu respectarea dispozițiilor legale;

## devin incidente oricare alte incapacități legale care să împiedice executarea acordului-cadru;

## promitentul-prestator eșuează în a furniza/menține/prelungi/reîntregi/completa garanțiile ori asigurările solicitate prin acordul-cadru;

## în cazul în care, printr-un act normativ, se modifică interesul public al promitentului-beneficiar în legătură cu care se prestează serviciile care fac obiectul acordului-cadru;

## la momentul atribuirii acordului-cadru, promitentul-prestator se afla în una dintre situațiile care ar fi determinat excluderea sa din procedura de atribuire;

## în situația în care acordul-cadru nu ar fi trebuit să fie atribuit promitentului-prestator deoarece au fost încălcate grav obligațiile care rezultă din legislația europeană relevantă iar această împrejurarea fost constatată printr-o decizie a Curții de Justiție a Uniunii Europene;

## în cazul în care împotriva promitentului-prestator se deschide procedura falimentului;

## promitentul-prestator a săvârșit nereguli sau fraude în cadrul procedurii de atribuire a acordului-cadru sau în legătură cu executare acestuia, ce au provocat o vătămare promitentului-beneficiar;

## valorificarea de către promitentul-beneficiar a rezultatelor prezentului acord-cadru este grav compromisă ca urmare a întârzierii prestațiilor din vina promitentului-prestator.

## pe parcursul derulării acordului-cadru devin incidente prevederile art. 5K din Regulamentul (UE) 2022/576 al Consiliului din 8 aprilie 2022 de modificare a Regulamentului (UE) nr. 833/2014 privind măsuri restrictive având în vedere acțiunile Rusiei de destabilizare a situației în Ucraina.

## Promitentul-prestator are dreptul de a cere rezoluțiunea/rezilia acordul-cadru fără însă a fi afectat dreptul părților de a pretinde plata unor daune sau alte prejudicii, în cazul în care:

## promitentul-beneficiar a comis erori esențiale, nereguli sau fraude în cadrul procedurii de atribuire a acordului-cadru sau în legătură cu executarea acestuia, ce au provocat o vătămare promitentului-prestator;

## promitentul-beneficiar nu își îndeplinește obligațiile de plată a serviciilor prestate de promitentul-prestator, în condițiile stabilite prin prezentul acord-cadru.

## Rezoluțiunea/rezilierea acordului-cadru în condițiile art.12.4, 14.2 și 14.3 intervine cu efecte depline, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale.

## Prevederile prezentului acord-cadru în materia rezoluțiunii/rezilierii acordului-cadru se completează cu prevederile în materie ale Codului civil în vigoare.

## În situația rezoluțiunii/rezilierii totale/parțiale din cauza neexecutării/executării parțiale de către promitentul-prestator a obligațiilor contractuale, reprezenatate de comanda fermă, acesta va datora promitentului-beneficiar daune-interese cu titlu de clauză penală în cuantum egal cu valoarea obligațiilor contractuale reprezenatate de comandă fermă neexecutate.

## Promitentul-beneficiar își rezervă dreptul de a denunța unilateral acordul-cadru, în cel mult 15 zile de la apariția unor circumstanțe care nu au putut fi prevăzute la data încheierii acordului-cadru, cu condiția notificării promitentului-prestator cu cel puțin 3 zile înainte de momentul denunțării.

***CLAUZE APLICABILE COMENZILOR FERME CARE ȚIN LOC DE CONTRACTE SUBSECVENTE***

# Regimul contractelor subsecvente reprezenatate de comanda fermă

* 1. Semnatarii prezentului acord-cadru îşi asumă şi recunosc faptul că, după reluarea competiţiei între promitenții-prestatori, COMANDA FERMA va ţine loc de contract subsecvent.
	2. Promitenţii-prestatori îşi însuşesc forma şi condiţiile contractului subsecvent reprezenatat de comanda fermă, potrivit clauzelor care urmează.
	3. Conform celor de mai sus, alături de prezentul acord-cadru, înscrisurile doveditoare ale contractului subsecvent reprezenatat de comanda fermă vor fi:
1. invitația de participare la reofertare;
2. oferta subsecventă declarată câștigătoare;
3. comunicarea rezultatului reluării competiţiei pentru atribuirea contractului subsecvent reprezentat de comanda fermă.
4. cererea de rezervare
	1. Părţile nu vor semna un alt înscris ci încheierea contractului subsecvent reprezenatat de comanda fermă va fi dovedită prin cele patru documente anterior menționate. Momentul încheierii contractului subsecvent reprezenatat de comanda fermă este cel al recepționării de către ofertantul declarat câștigător a comenzii ferme din partea autorității contractante.

## În urma încheierii contractului subsecvent reprezenatat de comanda fermă, în condițiile punctului precedent, promitentul prestator va emite biletele de transport aerian de pasageri și le va transmite autorității contractante, de regulă cel mai târziu cu 24 de ore înainte de ora plecării, în format electronic, la adresa de e-mail dedicată. Acest termen se va diminua după caz, în situațiile urgente.

* 1. Data încheierii contractului subsecvent reprezentat de comanda fermă este data recepţionării de către promitentul-prestator semnatar al acordului-cadru a COMENZII FERME transmise de către autoritatea contractantă.

## Promitentul Prestator transmite pe e-mail dedicat, la solicitarea autorității contractante Invoice-ul aferent biletului emis. Solicitarea se va face de către autoritatea contractantă doar scris pe e-mail.

* 1. Netransmiterea comenzii ferme în timp util pentru emiterea biletului/biletelor de avion în acest termen conduce la caducitatea ofertei. Riscul netransmiterii în timp util a comenzii ferme este în sarcina autorităţii contractante.

# Obiectul şi preţul contractelor subsecvente reprezentat de comanda fermă

* 1. Promitentul Prestator desemnat câştigător prin *Comunicarea privind acceptul încheierii contractului subsecvent* reprezenatat de comanda fermă se obligă să emită şi să livreze promitentului beneficiar, în format electronic, biletele de avion solicitate prin *Invitaţia de participare la reofertare*, în condiţiile, la preţurile şi în termenele care au fost menţionate în *Oferta subsecventă* declarată câştigătoare.
	2. La rândul său, promitentul beneficiar se obligă să plătească promitentului prestator desemnat câştigător, preţul biletelor de avion mai sus solicitate, aşa cum acesta este menţionat în *Oferta subsecventă* declarată câştigătoare. Plata se va face în contul prestatorului, în baza facturii fiscale emise în sistemul Ro-eFactura, potrivit prevederilor OUG nr. 120/2021, aprobată cu modificări prin Legea nr. 139/2022, după recepţia biletului electronic, în lei, la cursul B.N.R. valabil la data emiterii fiecărui bilet de avion sau la data modificării/anulării acestuia, la care se adaugă TVA potrivit legii.
	3. Toate biletele de avion menţionate în aceeaşi invitaţie de participare la reofertare fac obiectul unui singur contract subsecvent reprezenatat de comanda fermă încheiat de promitentul beneficiar, urmând ca, dacă este cazul, oferta câştigătoare să se stabilească prin aplicarea criteriului de atribuire a celui mai mic preţ total pentru toate biletele solicitate (rezultat din însumarea preţurilor pentru fiecare dintre biletele menţionate în aceeaşi invitaţie) în condiţiile respectării tuturor cerinţelor legate de durata serviciilor de transport până la destinația finală.

Oferta va include (dacă este aplicabil) şi informaţii suplimentare care să asigure informarea corectă a autorităţii contractante în legătură cu preţul îmbunătăţit al serviciilor de transport (cazul promoţiilor sezoniere).

* 1. Ofertele subsecvente se vor formula pentru toate biletele/destinaţiile menţionate în Invitaţia de participare la reofertare, în caz contrar nu vor fi luate în considerare.
	2. Facturile fiscale emise în executarea prezentului contract reprezenatat de comanda fermă vor fi emise în echivalent lei, la cursul B.N.R. valabil la data emiterii fiecărui bilet de avion sau la data modificării/anulării acestuia.
	3. Contravaloarea serviciilor de transport aerian care fac obiectul contractelor subsecvente reprezenatate de comanda fermă, va fi achitată de către promitentul beneficiar după efectuarea verificărilor precizate la clauza 22.2, în conformitate cu prevederile „art. 6 alin.(1) lit.a) din Legea nr. 72/2013” privind măsurile pentru combaterea întârzierii în executarea obligaţiilor de plată a unor sume de bani rezultând din contracte încheiate între profesionişti şi între aceştia şi autorităţi contractante.

16.7 În aceleaşi condiţii vor fi achitate de către autoritatea contractantă şi taxele de modificare a biletelor emise (dacă este cazul), conform prevederilor caietului de sarcini și propunerii tehnice. Taxele de anulare/modificare vor fi facturate distinct sau vor putea fi deduse din sumele care se restituie de către promitentul prestator la promitentul beneficiar.

#  Executarea contractelor subsecvente reprezenatate de comanda fermă

* 1. Executarea contractelor subsecvente reprezenatate de comanda fermă va începe la momentul recepţionării de către prestator a *comunicării privind acceptul încheierii contractului subsecvent reprezentat de comanda fermă*, care marchează momentul încheierii valabile a contactului.
	2. Promitentul prestator are obligaţia de a începe prestarea serviciilor în scopul livrarii biletelor de avion în timpul cel mai scurt rezonabil posibil de la primirea comenzii ferme;
	3. Biletele de avion pot fi emise în interiorul termenului de emitere menţionat în cuprinsul *Ofertei subsecvente declarate câştigătoare*, sub sancţiunea caducităţii ofertei. Riscul netransmiterii în timp util a contractului subsecvent reprezentat de comanda fermă ca rezultat al reofertării este în sarcina autorităţii contractante.
	4. Promitentul prestator va emite biletele de transport aerian de pasageri şi le va transmite promitentului beneficiar, de regulă cel mai târziu cu 24 de ore înainte de ora plecării, în format electronic, la adresa de e-mail dedicată. Acest termen se va diminua după caz, în situaţiile urgente.

# Obligaţiile principale ale promitentului prestator după încheierea contractului subsecvent reprezenatat de comanda fermă

* 1. Promitentul prestator desemnat câştigător în etapa de atribuire a contractelor subsecvente reprezenatate de comanda fermă, se obligă să emită şi să livreze, în format electronic, biletele de avion menţionate în oferta declarată câştigătoare, în cantitatea, caracteristicile şi în termenele convenite.
	2. Promitentul prestator desemnat câştigător se obligă să presteze serviciile în strictă conformitate cu standardele şi caracteristicile prevăzute în caietul de sarcini precum şi în Invitaţia de participare la reofertare.
	3. Promitentul prestator se obligă să pună la dispoziția beneficiarului, pe cheltuiala proprie, un serviciu de asistenţă pentru pasageri destinat adresării situaţiilor de urgenţă precum şi oricăror alte aspecte legate de zborurile sau destinaţiile respective, pentru serviciile de transport aerian furnizate prin contractele subsecvente reprezentate prin comanda fermă care îi sunt atribuite.
	4. Promitentul prestator are obligaţia de a asigura, în vederea îndeplinirii obligaţiilor care îi revin din acordul-cadru, resursele de personal menționate în ofertă.

# Alte responsabilităţi ale promitentului prestator după încheierea contractului subsecvent reprezenatat de comanda fermă

* 1. Promitentul prestator are obligaţia de a presta serviciile de rezervare/emitere de bilete de avion prevăzute în contractului subsecvent reprezentat de comanda fermă, cu profesionalismul şi promptitudinea cuvenite angajamentului asumat.
	2. Promitentul prestator este pe deplin responsabil pentru execuţia serviciilor mentionate, în conformitate cu clauzele şi prevederile aplicabile. Răspunderea promitentul prestator este limitată la activitatea de rezervare, emitere şi livrare a biletelor de avion prevăzute în CS. Răspunderea promitentului prestatoru nu va putea fi angajată în vreun fel pentru modul în care compania aeriană îşi execută obligaţiile de transport, pentru întârzieri sau anulări de zboruri, indiferent de cauză.

## În cazul în care deplasarea este anulată sau oricare dintre datele de zbor ori identitatea pasagerilor sunt modificate, prestatorul va fi înştiinţat în cel mai scurt timp pentru anularea sau modificarea biletului.

## Promitentul-prestator are obligația de a transmite catre promitentul-beneficiar copii ale documentelor prestărilor de servicii (AGENT COUPON, facturi IATA-BSP sau alte documente necesare la plată, factura de achiziție) în vederea verificării conformităţii serviciilor cu prevederile acordului-cadru şi anexele acestuia.

# Obligaţiile principale ale promitentului beneficiar după încheierea contractului subsecvent reprezenatat de comanda fermă

* 1. Promitentul beneficiar se obligă să recepţioneze biletele de avion de îndată ce îi sunt furnizate în format electronic, pe adresa de e-mail dedicată.
	2. Promitentul beneficiar se obligă să plătească preţul conform *Ofertei subsecvente declarate câştigătoare și a facturii emise* precum şi, dacă va fi cazul, taxele de modificare/anulare prevăzute în aceasta, numai după efectuarea verificărilor precizate la clauza 19.4.

## În cazul anulării unui bilet de avion, preţul biletului care trebuie restituit de către prestator beneficiarului poate fi compensat parţial sau total, cu taxa de anulare, dacă este cazul, fiind emisă factura storno corespunzătoare.

# Alte responsabilităţi ale beneficiarului după încheierea contractului subsecvent reprezentat de comanda fermă

* 1. Promitentul beneficiar se obligă să pună la dispoziţia prestatorului orice facilităţi şi/sau informaţii pe care acesta le-a solicitat şi pe care le consideră necesare îndeplinirii contractului subsecvent reprezentat de comanda fermă.
	2. Promitentul beneficiar se obligă să respecte metodologia de desfăşurare a procedurii de atribuire a contractelor subsecvente reprezentate de comanda fermă, conform celor menţionate în documentaţia de atribuire. În acest sens, următoarea adresă de e-mail va fi utilizată pentru procedura de atribuire a contractelor subsecvente reprezentate de comanda fermă: **rezervare.avion@mfinante.gov.ro.**
	3. Promitentul beneficiar se obligă, în nume propriu şi pentru proprii delegaţi, să respecte în totalitate instrucţiunile şi regulile emise de companiile aeriene, respectiv de autorităţile aeroportuare.

#  Recepţie şi verificări

* 1. Promitentul beneficiar va verifica modul de prestare a serviciilor pentru a stabili conformitatea lor cu prevederile acordului-cadru şi anexele acestuia (propunerea tehnică şi caietul de sarcini).
	2. Promitentul beneficiar poate solicita prestatorului rapoarte, inclusiv în format electronic, cu privire la prestaţiile care fac obiectului acordului-cadru.
	3. Verificările vor fi efectuate în conformitate cu prevederile din prezentul contract reprezentat de comanda fermă.
	4. Promitentul beneficiar are obligaţia de a notifica, în scris, promitentului prestator identitatea reprezentanţilor săi împuterniciţi pentru acest scop.

# Documentele contractelor subsecvente reprezentate prin comanda fermă

## Documentele contractelor subsecvente reprezentate prin comanda fermă sunt:

a) Invitatia de participare la reofertare

b) Oferta subsecventă declarată câştigătoare și centralizatorul de oferte

 c) Comunicarea rezultatului procedurii de atribuire a contractului subsecvent reprezentat de comanda fermă,

d) Cererea de rezervare,

 e) Comanda fermă ce ține loc de contract subsecvent,

23.2 Documentele contractelor subsecvente reprezentate prin comanda fermă se completează cu acordul-cadru şi toate anexele sale.

# Forţa majoră

## Forţa majoră este constatată de o autoritate competentă.

## Forţa majoră exonerează părţile contractante de îndeplinirea obligaţiilor asumate prin prezentul acord-cadru, pe toată perioada în care aceasta acţionează.

## Îndeplinirea acordului-cadru va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

## Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

## Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

## Dacă forţa majoră acţionează sau se estimează că va acţiona o perioadă mai mare de 1 lună, fiecare parte va avea dreptul să notifice celeilalte părţi încetarea de drept a prezentului acord-cadru, fără ca vreuna din părţi să poată pretinde celeilalte daune-interese.

# Soluţionarea litigiilor

## Promitentul-beneficiar şi promitentul-prestator vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea acordului-cadru.

## Dacă, după 15 zile de la începerea acestor tratative, promitentul-beneficiar şi promitentul-prestator nu reuşesc să rezolve în mod amiabil o divergenţă contractuală, fiecare parte poate solicita ca disputa să se soluţioneze de către instanţele judecătoreşti din România.

# Amendamente

## Părţile contractante au dreptul, pe durata îndeplinirii acordului-cadru, de a conveni modificarea clauzelor acestuia prin acte adiţionale, cu aplicarea prevederilor art.221 din Legea nr.98/2016 privind achizițiile publice cu modificările și completările ulterioare, dacă este cazul

## Pe durata perioadei de valabilitate a acordului-cadru părțile au dreptul de a conveni, de comun acord, modificarea și/sau completarea clauzelor acestuia în limitele dispozițiilor prevăzute de actele normative în vigoare.

## Modificările contractuale nu trebuie să afecteze, în niciun caz și în niciun fel, rezultatul procedurii de atribuire, prin anularea sau diminuarea avantajului competitiv pe baza căruia promitentul prestator a fost declarat câștigător în cadrul procedurii de atribuire.

## Identificarea circumstanțelor care generează modificarea acordului-cadru este în sarcina ambelor părți.

## Partea care propune modificarea acordului-cadru are obligația de a transmite celeilalte părți propunerea de modificare a acordului-cadru însoțită de justificarea acesteia cu respectarea clauzelor prevăzute la art. 29 cu cel puțin 15 zile lucrătoare înainte de data la care se consideră că modificarea ar trebui să producă efecte.

## Modificările acordului-cadru se realizează de părți, în cadrul termenului de prestare a serviciilor prevăzut la art. 6.2 și cu respectarea prevederilor art.29, ca urmare a:

1. identificării, determinării și documentării de soluții juste și necesare, raportat la circumstanțele care ar putea împiedica îndeplinirea obiectului acordului-cadru și obiectivelor urmărite de promitentul-beneficiar, astfel cum sunt precizate aceste obiective în Caietul de sarcini și/sau
2. concluziilor obținute ca urmare a evaluării activităților, rezultatelor și performanței promitentului prestator în cadrul acordului-cadru. Părțile stabilesc, prin consultare, efectele soluțiilor asupra termenului/termenelor de prestare și/sau asupra prețului contractului și/sau asupra produselor, astfel cum fac acestea obiectul acordului-cadru. Efectele cuantificate ale soluțiilor devin modificări acordului-cadru, putând consta în suplimentarea prețului acordului-cadru, ca urmare a cheltuielilor suplimentare realizate de promitentul-prestator și a profitului rezonabil stabilit de părți ca necesar a fi asociat cheltuielilor suplimentare.

## În cazul în care promitentul-prestator înregistrează întârzieri și/sau se produc costuri suplimentare ca urmare a unei erori, omisiuni, viciu în cerințele promitentului-beneficiar și promitentul-prestator dovedește că a fost în imposibilitatea de a depista/sesiza o astfel de eroare/omisiune/viciu până la depunerea ofertei, promitentul-prestator notifică promitentul-beneficiar, având dreptul de a solicita modificarea acordului-cadru.

## Modificările acordului-cadrui vor produce efecte doar dacă părțile au convenit asupra acestui aspect prin semnarea unui act adițional.

## Revizuirea prezentului acordului-cadru se realizează ca urmare a evaluării activităților, rezultatelor și performanțelor promitentului-prestator în cadrul acordului-cadru. Modificarea acordului-cadru prin revizuire intervine cu scopul atingerii obiectului acordului-cadru, care constă în prestarea serviciilor de către promitentul-prestator în conformitate cu prevederile din prezentul acord-cadru, cu dispozițiile legale și conform cerințelor din Caietul de sarcini.

# Impreviziunea

Promitentul-prestator, având cunoștință de prevederile art. 1271 alin.(3) lit.c) din Codul Civil, renunță la invocarea impreviziunii în legătură cu perioada de execuție a obligațiilor din contractele subsecvente reprezentate prin comanda fermă încheiate în baza prezentului acord-cadru.

# Limba care guvernează acordul-cadru

Limba care guvernează acordul-cadru este limba română.

# Comunicarea între părți

## Orice comunicare făcută de părți va fi redactată în scris.

## Orice comunicare între părți trebuie să conțină precizări cu privire la elementele de identificare ale acordului-cadru (număr/dată înregistrare și obiectul pe scurt) și să fie transmisă la adresa/adresele menționate la art.29.6.

## Comunicările între părți se pot face prin depunere personală, expediate prin scrisoare recomandată sau e-mail, cu condiția confirmării în scris a primirii comunicării.

## Pentru toate comunicările realizate prin e-mail, părțile se obligă să confirme primirea în maximum 48 de ore de la primire.

## Orice comunicare făcută de una dintre părți va fi considerată primită:

1. la momentul înmânării, dacă este depusă personal de către una dintre părți,
2. la momentul primirii de către destinatar, în cazul trimiterii prin scrisoare recomandată cu confirmare de primire,
3. la momentul primirii confirmării de către expeditor sau la expirarea termenului prevăzut la art.29.4, în cazul în care comunicarea este făcută prin e-mail. În cazul în care termenul se împlinește într-o zi nelucrătoare, comunicarea pe email va fi considerată primită la prima oră a zilei lucrătoare următoare.

## Adresele la care se transmit comunicările sunt următoarele:

|  |  |
| --- | --- |
| PentruPromitent-beneficiar: MINISTERUL FINANȚELOR | PentruPromitent-prestator:  |
| Adresă: București, B-dul Libertății, nr. 16, sector 5 | Adresă:  |
| Telefon:  | Telefon:  |
| E-mail:  | E-mail:  |
| Persoana de contact: | Persoana de contact: |

## Părțile se declară de acord că nerespectarea cerințelor referitoare la modalitățile de comunicare stabilite în prezentul acord-cadru să fie sancționate cu inopozabilitatea respectivei comunicări.

## În orice situație în care este necesară emiterea de notificări, înștiințări, instrucțiuni sau alte forme de comunicare de către una dintre părți, dacă nu este specificat altfel, aceste comunicări vor fi redactate în limba acordului-cadru și nu vor fi reținute sau întârziate în mod nejustificat.

## Nicio modificare a datelor de contact prevăzute în prezentul acord-cadru nu este opozabilă celeilalte părți, decât în cazul în care a fost notificată în prealabil.

# Legea aplicabilă acordului-cadru

Acordul-cadru va fi interpretat conform legilor din România.

Părţile au înţeles să încheie prezentul acord-cadru în 2 (două) exemplare, câte unul pentru fiecare parte.

|  |  |
| --- | --- |
| **Promitent-beneficiar,** | **Promitent-prestator,** |
| **Ministerul Finanțelor** Ordonator principal de credite,**Secretar general adjunct,**Petronel MUNTEANU**Secretar de Stat**Mihai DIACONU | SC ……………… SRLReprezentant legalPrenume NUME |
| **DIRECŢIA GENERALĂ JURIDICĂ**Director general,Ciprian Sebastian BADEA |  |
| **DIRECŢIA GENERALĂ ECONOMICĂ**Director general,**Lăcrămioara ALEXANDRU** |  |
| **DIRECŢIA GENERALĂ DE SERVICII INTERNE ȘI ACHIZIȚII PUBLICE,** Director general,Cornelia NAGYDirector general adjunct,Claudiu PÂRVUȘef serviciu,Marius TĂNASIEÎntocmit,Florina RADU -Consilier achiziții publice |  |